Imtella' Novembru 16, 2021 - Aġġornata 16 Ta' Novembru, 2021 1:24pm Fl-Italja, mumenti ta' paniku u anke umoristiċi fit-toroq ta' Bolzano, taħt għajnejn ir-residenti u s-sidien tal-ħwienet fl-inħawi. Dan hekk kif bosta persuni li kienu għaddejjin mit-triq baqgħu skantati malli sabu ma' wiċċhom raġel jiġri għarwien fit-triq iżda ma setgħux jifhmu x'kien għaddej. Rapporti fil-midja Taljana qalu li r-raġel daħal f'ħanut immexxi minn familja Ċiniża u talabhom iċemplu lill-Pulizija. Il-pulizija ħaduh fl-eqreb sptar għall-kura minħabba xi ġrieħi li ġarrab waqt li kien qed jaħrab mid-dar tas-sieħba. Kien proprju hawn li spjega lil carabinieri li kien imġiegħel jaħrab mid-dar mingħajr ħwejjeġ wara li r-raġel tas-sieħba tiegħu wasal id-dar aktar kmieni mis-soltu. S'issa għad mhux magħruf kif intemmet l-istorja fid-dar tas-sieħba.